
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 137 

3 Νοεμβρίου 2015 


ΠΕΡ ΙΕΧΟΜ ΕΝΑ 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 


037. Ανασύσταση του Κυβερνητικού Συμβουλίου για 

την Οικονομική Πολιτική. 1 

038. Σύσταση Κυβερνητικού Συμβουλίου Κοινωνικής 
Πολιτικής (ΚΥ.Σ.ΚΟΙ.Π.). 2 


ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(ΐ) 

Πράξη 37 της 02-11-2015 

Ανασύσταση του Κυβερνητικού Συμβουλίου 
για την Οικονομική Πολιτική. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. τις διατάξεις των άρθρων 15 και 90 του Κώδικα Νο¬ 
μοθεσίας για την Κυβέρνηση και τα Κυβερνητικά όργανα 
(Π.δ. 63/2005, Α' 98), 

β. το γεγονός ότι από τις διατάξεις της παρούσας 
Πράξης δεν προκαλείται πρόσθετη δαπάνη σε βάρος 
του κρατικού προϋπολογισμού, 

γ. την πρόταση του Πρωθυπουργού, αποφασίζει: 

1. Ανασυνιστάται το Κυβερνητικό Συμβούλιο Οικονο¬ 
μικής Πολιτικής, στο οποίο μετέχουν ο Αντιπρόεδρος 
της Κυβέρνησης ως Πρόεδρος, οι Υπουργοί Οικονομίας, 
Ανάπτυξης και Τουρισμού, Οικονομικών Περιβάλλοντος 
και Ενέργειας, καθώς και ο Αναπληρωτής Υπουργός 
Οικονομικών, αρμόδιος για θέματα Γ ενικού Λογιστηρίου 
του Κράτους ως μέλη. Τον Πρόεδρο του Συμβουλίου 
αναπληρώνει, σε περίπτωση κωλύματος, απουσίας ή 
αδυναμίας του, ο Υπουργός Οικονομικών. 

Στις συνεδριάσεις παρίσταται ο Γ ενικός Γ ραμματέας 
της Κυβέρνησης. 

2. Μετέχουν, χωρίς δικαίωμα ψήφου, εφόσον κληθούν 
προς τούτο από τον Πρόεδρο του Συμβουλίου, Υπουρ¬ 
γοί, Αναπληρωτές Υπουργοί, Υφυπουργοί Γενικοί και 
Ειδικοί Γραμματείς Υπουργείων, σύμβουλοι, εμπειρο¬ 
γνώμονες και υπηρεσιακοί παράγοντες. 

3. Το Συμβούλιο συνεδριάζει μία (1) φορά το δεκαπεν¬ 
θήμερο και εκτάκτως όποτε κρίνεται αναγκαίο, ύστερα 


από πρόσκληση του Προέδρου του. Κατά τη συνεδρίαση 
του Συμβουλίου τηρούνται Πρακτικά, τα οποία υπογρά¬ 
φονται από τα μέλη αυτού. Οι αποφάσεις του Συμβουλί¬ 
ου είναι συλλογικές κυβερνητικές αποφάσεις, οι οποίες 
υλοποιούνται από τον καθ’ ύλην αρμόδιο Υπουργό. 

4. Το Συμβούλιο είναι αρμόδιο για: 

α) το συντονισμό, τη προώθηση και την υλοποίηση του 
οικονομικού προγράμματος της Κυβέρνησης για όλα 
τα δημοσιονομικά και οικονομικά θέματα, τις δημόσιες 
και ιδιωτικές επενδύσεις, τη λειτουργία του τραπεζικού 
συστήματος, καθώς και τα θέματα ανταγωνισμού και 
ελέγχου της αγοράς. 

β) την επεξεργασία και διαμόρφωση των στρατηγικών 
της Κυβέρνησης για τη διαπραγμάτευση του Δημοσίου 
χρέους και τα χρηματοπιστωτικά ζητήματα, καθώς και 
την υποστήριξη του Πρωθυπουργού και του Υπουργού 
Οικονομικών κατά τη συμμετοχή τους στα συλλογικά 
Ευρωπαϊκά Όργανα για θέματα αρμοδιότητάς τους. 

γ) την πολιτική εποπτεία, τη διαμόρφωση της στρατη¬ 
γικής και τον συντονισμό της διαπραγμάτευσης για την 
εφαρμογή της συμφωνίας με τον Ευρωπαϊκό Μηχανισμό 
Σταθερότητας (Ε.Μ.Σ.). 

5. Η γραμματειακή υποστήριξη του Συμβουλίου πα¬ 
ρέχεται από μόνιμους δημοσίους υπαλλήλους ή/και 
υπαλλήλους ιδιωτικού δικαίου αορίστου χρόνου που 
διατίθενται στο Συμβούλιο κατόπιν αιτήσεως του Προ¬ 
έδρου του, με απόφαση του αρμοδίου Υπουργού, στους 
οποίους ανατίθενται καθήκοντα, σύμφωνα με τις ανά¬ 
γκες του Συμβουλίου. Με απόφαση του Συμβουλίου, 
εξιδεικευμένα θέματα που άπτονται των αρμοδιοτή¬ 
των του δύνανται να ανατίθενται, με σύμβαση έργου, 
σε εξωτερικούς τεχνικούς, οικονομικούς ή/και νομικούς 
συμβούλους. Η σχετική δαπάνη θα επιβαρύνει τον προ¬ 
ϋπολογισμό του Υπουργείου στις αρμοδιότητες του 
οποίου υπάγεται το προς μελέτη θέμα. 

6. Για τη λειτουργία του Συμβουλίου εφαρμόζονται 
συμπληρωματικά οι διατάξεις του άρθρου 16 του Κώ¬ 
δικα Νομοθεσίας για τη Κυβέρνηση και τα Κυβερνητικά 
όργανα (Π.δ. 63/2005, Α' 98). 

7. Η 3/6.2.2015 Πράξη Υπουργικού Συμβουλίου «Σύσταση 
Κυβερνητικού Συμβουλίου για την Οικονομική Πολιτική» 
(Α' 24), καθώς και η 19/21.7.2015 Πράξη Υπουργικού Συμ¬ 
βουλίου «Τροποποίηση της 3/6.2.2015 Πράξης Υπουργι¬ 
κού Συμβουλίου "Σύσταση Κυβερνητικού Συμβουλίου για 
την Οικονομική Πολιτική"» (Α' 85), καταργούνται. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΘΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γενικός Γραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 

-♦- 

( 2 ) 

Πράξης 38 της 02-11-2015 

Σύσταση Κυβερνητικού Συμβουλίου Κοινωνικής 

Πολιτικής (ΚΥ.Σ.ΚΟΙ.Π.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 

Έχοντας υπόψη: 

α. τις διατάξεις των άρθρων 15 παρ. 2 και 90 του Κώ¬ 
δικα Νομοθεσίας για την Κυβέρνηση και τα Κυβερνητικά 
όργανα (Π.δ. 63/2005, Α' 98), 

β. το γεγονός ότι από τις διατάξεις της παρούσας 
Πράξης δεν προκαλείται πρόσθετη δαπάνη σε βάρος 
του κρατικού προϋπολογισμού, 

γ. την πρόταση του Πρωθυπουργού, αποφασίζει: 

1. Συνιστάται Κυβερνητικό Συμβούλιο Κοινωνικής Πο¬ 
λιτικής, στο οποίο μετέχουν ο Αντιπρόεδρος της Κυ¬ 
βέρνησης ως Πρόεδρος, οι Υπουργοί Παιδείας,Έρευνας 
και Θρησκευμάτων, Εργασίας, Κοινωνικής Ασφάλισης 
και Κοινωνικής Αλληλεγγύης, Υγείας, Πολιτισμού και 
Αθλητισμού , ως μέλη. 

Σε περίπτωση κωλύματος, απουσίας ή αδυναμίας, 
τον Πρόεδρο του Συμβουλίου αναπληρώνει ο Υπουρ¬ 
γός Εργασίας, Κοινωνικής Ασφάλισης και Κοινωνικής 
Αλληλεγγύης. 

Στις συνεδριάσεις παρίσταται και ο Γ ενικός Γ ραμμα¬ 
τέας της Κυβέρνησης. 

2. Μετέχουν, χωρίς δικαίωμα ψήφου, ο Αναπληρω¬ 
τής Υπουργός Οικονομικών, αρμόδιος για θέματα του 
Γενικού Λογιστηρίου του Κράτους, η Αναπληρώτρια 
Υπουργός Εργασίας, Κοινωνικής Ασφάλισης και Αλλη¬ 
λεγγύης, αρμόδια για θέματα κοινωνικής αλληλεγγύης, 
η Αναπληρώτρια Υπουργός Εργασίας, Κοινωνικής Ασφά¬ 
λισης και Αλληλεγγύης, αρμόδια για θέματα ανεργίας, 
ο Υφυπουργός Οικονομίας, Ανάπτυξης και Τουρισμού, 
αρμόδιος για θέματα ΕΣΠΑ, Μετέχουν, επίσης, χωρίς 
δικαίωμα ψήφου και εφόσον κληθούν προς τούτο από 
τον Πρόεδρο του Συμβουλίου, Υπουργοί, Αναπληρωτές 


Υπουργοί, Υφυπουργοί, Γενικοί και Ειδικοί Γραμματείς 
Υπουργείων, σύμβουλοι, εμπειρογνώμονες και υπηρε¬ 
σιακοί παράγοντες. 

3. Το Συμβούλιο συνεδριάζει μία (1) φορά το δεκαπεν¬ 
θήμερο και εκτάκτως όποτε κρίνεται αναγκαίο, ύστερα 
από πρόσκληση του Προέδρου του. Κατά τη συνεδρίαση 
του Συμβουλίου τηρούνται Πρακτικά, τα οποία υπογρά¬ 
φονται από τα μέλη αυτού. Οι αποφάσεις του Συμβουλί¬ 
ου είναι συλλογικές κυβερνητικές αποφάσεις, οι οποίες 
υλοποιούνται από τον καθ’ ύλην αρμόδιο Υπουργό. 

4. Το Συμβούλιο είναι αρμόδιο για: 

α) το συντονισμό, την προώθηση και την εποπτεία της 
υλοποίησης του προγράμματος κοινωνικής πολιτικής 
της Κυβέρνησης, 

β) την επεξεργασία, διαμόρφωση και συντονισμό δρά¬ 
σεων και πολιτικών, που αποσκοπούν στην ενίσχυση της 
κοινωνικής συνοχής και την άμβλυνση των επιπτώσεων 
της δημοσιονομικής προσαρμογής, ιδίως στις ασθενέ¬ 
στερες κοινωνικές ομάδες, 

γ) το σχεδίασμά και την παρακολούθηση υλοποίησης 
διυπουργικών και διατομεακών δράσεων κοινωνικής πο¬ 
λιτικής. 

5. Η γραμματειακή υποστήριξη του Συμβουλίου πα¬ 
ρέχεται από μόνιμους δημοσίους υπαλλήλους ή/και 
υπαλλήλους ιδιωτικού δικαίου αορίστου χρόνου που 
διατίθενται στο Συμβούλιο κατόπιν αιτήματος του Προ¬ 
έδρου του, με απόφαση του αρμόδιου Υπουργού, στους 
οποίους ανατίθενται καθήκοντα, σύμφωνα με τις ανά¬ 
γκες του Συμβουλίου. Με απόφαση του Συμβουλίου, 
εξιδεικευμένα θέματα, που άπτονται των αρμοδιοτή¬ 
των του, δύνανται να ανατίθενται, με σύμβαση έργου, 
σε εξωτερικούς τεχνικούς, οικονομικούς ή/και νομικούς 
συμβούλους. Η σχετική δαπάνη θα επιβαρύνει τον προ¬ 
ϋπολογισμό του Υπουργείου στις αρμοδιότητες του 
οποίου υπάγεται το προς μελέτη θέμα. 

6. Για τη λειτουργία του Συμβουλίου εφαρμόζονται 
συμπληρωματικά οι διατάξεις του άρθρου 16 του Κώ¬ 
δικα Νομοθεσίας για τη Κυβέρνηση και τα Κυβερνητικά 
όργανα (Π.δ. 63/2005, Α' 98). 

Η Πράξη αυτή να δημοσιευθεί στην Εφημερίδα της 
Κυβερνήσεως. 

Ο ΠΡΩΟΥΠΟΥΡΓΟΣ 
ΤΑ ΜΕΛΗ 

ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

Ακριβές Αντίγραφο 

Ο Γ ενικός Γ ραμματέας της Κυβέρνησης 
ΜΙΧΑΗΛ ΚΑΛΟΓΗΡΟΥ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

